Η διαμονή μας στο διαμέρισμα του κ. Χρήστου ήταν απολαυστική. Το διαμέρισμα είναι εξαιρετικό. Ανακαινισμένο με έπιπλα και συσκευές πολύ καλής ποιότητας και με εξαιρετικό γούστο. Όλοι οι χώροι πεντακάθαροι και πολύ προσεγμένοι με την προσωπική φροντίδα της κας Λένας. Ο ύπνος απολαυστικός και στο διπλό κρεβάτι αλλά και στον καναπέ όπου γινόταν ένα υπέρδιπλο κρεβάτι. Η τοποθεσία του διαμερίσματος είναι σε εξαιρετική περιοχή όπου έχεις δίπλα σου τα πάντα (εστιατόρια, καφέ, εμπορικά καταστήματα, parking )καθώς και εύκολη πρόσβαση σε όλα τα σημεία ενδιαφέροντος χωρίς αυτοκίνητο. Παρ'όλο που το διαμέρισμα βρίσκεται σε πολύ κεντρικό σημείο έχει πολλή ησυχία. Ο κ.Χρήστος και η σύζυγός του είναι εξαιρετικοί άνθρωποι και οικοδεσπότες και η επικοινωνία μαζί τους άμεση όποτε τους χρειαστήκαμε. Το σίγουρο είναι πως το διαμέρισμά τους είναι η πρώτη μας επιλογή για την διαμονή μας στην Θεσσαλονίκη. Το συνιστώ ανεπιφύλακτα!!